stanford-oval/wikipedia huggingface dataset:
דאלקים
סקארו > רשימת הופעות

סדרה מקורית
הדאלקים
פלישת הדאלקים לכדור הארץ
המרדף
משימה לא ידועה
תוכנית התיאור של הדאלקים
הכוח של הדאלקים
רשע הדאלקים
יום הדאלקים
כוכב הדאלקים
מוות הדאלקים
התיבה של הדאלקים
הגורל של הדאלקים
תחיית הדאלקים המתים
גילוי הדאלקים
זיכרון הדאלקים
סקארו > סדרה חדשה

דאלק
זאב רע
חילוקי דרכים
צבא הרוחות
יום הדין
דאלקים במנהטן
אבולוציית הדאלקים
כדור הארץ הגנוב
סוף המסע
ניצחון הדאלקים
הפנדוריקה נפתחת
המפץ הגדול 2
נישואיה של ריבר סונג
מקלט הדאלקים
יומו של הדוקטור
זמנו של הדוקטור
אל תוך הדאלק
שוליית הקוסם
מכר המכשפה
צורתם האמיתית של הדאלקים
דאלק בסדרה החדשה
כוכב הלכת סקארו, מתוך סרט הטלוויזיה "דוקטור הו" משנת 1996
פטריק ג'. מרפי

פטריק ג'וזף מרפי (באנגלית: Patrick Joseph Murphy;‏ נולד ב-19 באוקטובר 1973) הוא פוליטיקאי אמריקאי, שכיהן כתת-מזכיר הצבא של ארצות הברית. הוא הראשון מבין אלה שלחמו במלחמת עיראק שנבחר לבית הנבחרים של ארצות הברית, שם הוא ייצג את פנסילבניה בין השנים 2007–2011. מרפי הוא המנחה לשעבר של תוכנית החדשות והפרשנות Taking the Hill של רשת הטלוויזיה MSNBC וכיום הוא שותף במשרד עורכי הדין הארצי Dilworth Paxson LLP שבסיסו בפילדלפיה.
ראשית חייו

פטריק מרפי נולד בפילדלפיה וגדל בחלק הצפון-מזרחי של העיר. הוא בנם של קצין המשטרה העירונית ושל מזכירה משפטית. בתקופת לימודיו בבית הספר התיכון עבד מרפי כמאבטח באצטדיון הווטרנים בפילדלפיה במהלך משחקיהן של פילדלפיה איגלס ושל אוניברסיטת טמפל.
מרפי סיים את לימודיו בבית הספר התיכון על שם הארכיבישוף ראיין שבצפון-מזרח פילדלפיה. הוא למד בקולג' הקהילתי של מחוז באקס ולאחר מכן בקינגז קולג', שם הוא היה הקפטן של קבוצת ההוקי של המוסד, נשיא אגודת הסטודנטים וחבר באחווה "סיגמא-קאפא-סיגמא". הוא היה קדט ב"גיס אימון קציני המילואים" (ROTC) מטעם צבא ארצות הברית באוניברסיטת סקרנטון השכנה, וסיים את הכשרתו ב-1996.
לאחר שקיבל תואר בוגר אוניברסיטה מקינגז קולג' הוצב מרפי כלוטננט-משנה בכוחות המילואים של הצבא. במקום לעבור ישירות לצבא הסדיר במינוי של קצין מילואים, הוא נשאר בשירות מילואים לא פעיל כשבמקביל הוא למד בבית ספר למשפטים ועבד במשרה חלקית כעוזר משפטי של חבר בית המחוקקים של פנסילבניה. את לימודי המשפטים שלו למד מרפי בבית הספר למשפטים של אוניברסיטת וידינר שבהאריסברג וב-1999 סיים תואר JD במשפטים.
במהלך לימודי המשפטים עבד מרפי במשרד התובע המחוזי של פילדלפיה ומאוחר יותר הוא היה הוא ניהל את החברה לסיוע משפטי של האריסברג ובמקביל שירת כפרקליט צבאי בכוחות המילואים הוא גם שימש כעוזר המשפטי של תומאס טנגרטי, חבר מטעם המפלגה הדמוקרטית בבית הנבחרים של פנסילבניה. הוא לימד ממשל ופוליטיקה של ארצות הברית באוניברסיטת מאונט סנט מרי שבמרילנד. לאחר שסיים את שירותו הפעיל הצטרף מרפי למשרד עורכי הדין הגדול מפילדלפיה, "קוזן אוקונור".
קריירה צבאית

בשנת 2000 עבר מרפי אל הכוחות הסדירים של צבא ארצות הברית ושירת כפרקליט צבאי ולאחר מכן הצטרף לסגל של האקדמיה הצבאית של ארצות הברית, שם הוא לימד משפט חוקתי. הוא גם לימד באקדמיית חיל האוויר של ארצות הברית, במכון הבינלאומי לזכויות אדם בסן רמו, איטליה, ובאוניברסיטת וידינר. לאחר פיגועי 11 בספטמבר התנדב מרפי להיות מוצב מעבר לים, ושירת בבוסניה ב-2002 ובבגדאד במהלך מלחמת עיראק בשנים 2003–2004.
בעת שהותו בבגדאד כפרקליט צבאי עם הדיוויזיה המוטסת ה-82, פעל מרפי לשקם את המערכת המשפטית וסייע בניהול התביעה של שייך מוחמד עלי חסן אל מועייד, סגנו של מוקתדא א-סאדר. קודם להצבתו בדיוויזיה ה-82 סיים קורס צניחה וקורס לתקיפה אווירית. על שירותו בעיראק הוא עוטר בכוכב הארד. לאחר תום הצבתו בעיראק שב מרפי לפורט בראג ושירת שם כפרקליט צבאי לפני ששוחרר משירות פעיל ב-2004.
חבר בית הנבחרים > בחירות 2006

ב-2005 החליט מרפי להתמודד בבחירות מול חבר בית הנבחרים הרפובליקני מייק פיצפטריק במחוז הבחירה השמיני של פנסילבניה. הוא היה אחד מקבוצה של יותר מ-60 מועמדים, יוצאי צבא, לבית הנבחרים ולסנאט שהתמודדות בבחירות אלו וזכו לכינוי "הדמוקרטים הלוחמים" (Fighting Dems). הוא בנה את מערכת הבחירות שלו סביב ססמתו "התוכניות של מרפי" בנוגע לעיראק, טוהר המידות, הגנה מפני סכנות ברשת וזכויות החיילים.
ב-16 במאי 2006 ניצח מרפי בבחירות המקדימות של המפלגה הדמוקרטית ב-65% מהקולות, כשהתמודד מול אנדרו וורדן, נציב מחוז לשעבר ורפובליקני לשעבר שפיגר אחר מרפי במימון מסע הבחירות שלו.
בסקרים שנערכו באוקטובר 2006 נראה שהמירוץ בין השניים צמוד. ביום הבחירות, קיים צוות מסע הבחירות של מרפי, בניהולם של סקוט פרצ'יילד ומנהל קמפיין ההמרצה ברנט ולדר, קמפיין בו היו מעורבים יותר מ-2,000 מתנדבים שנקשו על דלתותיהם של 160,000 מצביעים.
שיעור ההצבעה הגבוה עבור הדמוקרטים בדרום מחוז באקס ובפילדלפיה, בשילוב עם שיעור ההצבעה הגבוה והמפתיע עבור מרפי במעוז הרפובליקני בצפון מחוז באקס, הספיק למרפי לגרוף 125,656 קולות מול ה-124,138 של פיצפטריק. גל ארצי של הצבעה לדמוקרטים, שבמסגרתו הם הכניסו לקונגרס 31 נציגים, סייע גם הוא לבחירתו של מרפי. גל זה אפשר לדמוקרטים להשיג את השליטה בבית הנבחרים לראשונה מאז 1994.
חבר בית הנבחרים > תקופת כהונתו הראשונה

במהלך כהונתו בקונגרס היה מרפי חבר בוועדת הכוחות המזוינים של בית הנבחרים ובוועדת המודיעין של הבית. בהמשך הוא היה חבר בוועדת ההקצבות. מרפי היה חבר בקואליציית "הכלבים הכחולים", קבוצה של נציגים דמוקרטים מתונים עד שמרנים. ב-2008 הוא היה ראשון התומכים בקונגרס בברק אובמה במירוץ שלו לנשיאות.
מרפי התנגד להגדלת מספר הלוחמים בעיראק שיזם הנשיא בוש ב-2007. יחד עם אובמה ועם חבר בית הנבחרים הדמוקרטי, מייק תומפסון, הוא היה מתומכי "חוק עצירת ההסלמה של המלחמה בעיראק", שמטרתו הייתה להכין תוכנית להוצאת הכוחות שתחל ב-1 במאי אותה שנה. עם זאת, רוב שהתבסס על חברים משתי המפלגות, בנוסף לנשיא בוש עצמו, התנגד לצעדים אלו, והחוק לא עבר.
חבר בית הנבחרים > בחירות 2008

בבחירות 2008 התמודד מרפי מול טום מניון, קולונל לשעבר בכוחות המילואים של חיל הנחתים ומנהל בחברת ג'ונסון אנד ג'ונסון, וכן מול המועמד העצמאי טום לינגנפלטר. למרוץ זה הייתה תשומת לב לאומית משמעותית בשל זיקתם של המועמדים למלחמת עיראק. מרפי היה מבקר תקיף של אסטרטגית המלחמה של הנשיא ג'ורג' ווקר בוש, בעוד שמניון, שאיבד במלחמה את בנו באפריל 2007, תמך בה.
מרפי ניצח בבחירות לתקופת כהונתו השנייה כשגרף 57% מקולות המצביעים. הוא הגביר את התמיכה בו בדרום מחוז באקס במקביל לניצחונות באזורים כפריים רבים בצפון מחוז באקס ולשמירה על הישגיו במרכז המחוז. במהלך מסע הבחירות זכה מרפי לתמיכה מדמויות ידועות רבות ברמה הארצית כמו ג'ורג' קלוני, סקרלט ג'והנסון ובן אפלק.
חבר בית הנבחרים > תקופת כהונתו השנייה

ביולי 2009 היה מרפי התומך הראשי בהצעת החוק לביטול מדיניות אל תשאל, אל תספר של מחלקת ההגנה שנגע ללהט"בים מוצהרים בשירות בכוחות המזוינים.
באפריל 2010 אושרה הצעת החוק IMPROVE לשיפור מערכת הבריאות. מרפי היה זה שניסח את הצעת החוק שנשענה על תמיכה משתי המפלגות ושסייעה לחסל מעשי הונאה במערכת הבריאות ולהגן על כספי משלמי המיסים. החוק זכה לתמיכה של אגודת פרקליטי המחוזות הלאומית, איגוד אגודות האשראי הלאומי ואיגוד הבנקאים האמריקאי.
במאי אותה שנה הוביל מרפי את העברתו של חוק לסיוע לילדים שהוריהם או האפוטרופוס שלהם מתו בעת שירותם במשטרה ובכוחות ההצלה.
לאחר כהונתו בקונגרס

בבחירות 2010 נוצח מרפי על ידי מייק פיצפטריק שגרף 53.5% מקולות המצביעים.
לאחר תבוסתו היה מרפי לשותף במשרד עורכי הדין מפילדלפיה "פוקס רוטשילד", שם הוא עבד במחלקת הליטיגציה. במקביל הוא הרצה בבית הספר למשפטים של אוניברסיטת וידינר.
ביוני 2011 מינה הנשיא אובמה את מרפי כחבר במועצת המבקרים של האקדמיה הצבאית של ארצות הברית. במרץ 2013 הוא הופיע לראשונה בתוכנית The Rachel Maddow Show. בתוכנית הוא שימש כמומחה לפוליטיקה אמריקאית, ליחסים בינלאומיים ולנושאים צבאיים.
בסתיו 2014 היה מרפי חבר במכון לפוליטיקה של אוניברסיטת שיקגו. עד למינויו במחלקת הצבא היה מרפי חבר בכיר ב"מרכז לקידמה אמריקאית" (Center for American Progress).
במחלקת הצבא

ב-4 בינואר 2016 מונה מרפי כתת-מזכיר הצבא של ארצות הברית. שבוע לאחר מכן הוא מונה כמזכיר הצבא בפועל למשך חמישה חודשים במקומו של אריק פנינג שהמתין למינויו הקבוע לתפקיד. במהלך כהונתו כמזכיר בפועל פיתח מרפי תדמית של "המזכיר של החיילים". רבים מחיילי הצבא הכירו אותו בזכות ביקוריו בסיסים בכל רחבי העולם, השתתפותו הפיזית באימונים, ובזכות הקשר שיצר איתם באופן ישיר באמצעות הרשתות החברתיות והודעות דואר אלקטרוני בתפוצה של כלל הצבא.
ב-29 בינואר 2016 הוציא מרפי הוראה שפתחה את כל התפקידים הקרביים בצבא לנשים. לאחר אישור מינויו של פנינג, שב מרפי לשמש כתת-מזכיר הצבא עד לתום נשיאותו של אובמה בינואר 2017.
פעילות תקשורתית

בין השנים 2013–2015 היה מרפי המארח של התוכנית Taking The Hill של רשת MSNBC.
באוקטובר 2014 הוענק למרפי פרס קליאו על שותפותו עם להקת אימאג'ין דראגונז ועם ארגון "מיזם הלוחמים הפצועים" (Wounded Warrior Project), על מתן דגש חיובי לסיפורים חיוביים של חיילים לשעבר בדרכם לשיקום במסגרת רשת MSNBC.
מרפי בלט בהופעתו בסרט הדוקומנטרי של רשת HBO "ההיסטוריה המוזרה של אל תשאל, אל תספר". הוא שותף בתוכנית בשל חלקו בהובלת המאמצים לביטול המדיניות. הוא גם הופיע בתוכנית הדוקומנטרית של ערוץ דיסקברי, Taking The Hill, שסיפרה את סיפורם של 50 הווטרנים של המלחמה העולמית בטרור שהתמודדו בבחירות לקונגרס ב-2006.
בן אפלק ייחס למרפי את ההשראה שהייתה לו לגילום דמותו של סטיבן קולינס בסרט State of Play משנת 2009.
מרפי שימש כיועץ צבאי עבור הפקת הסרט Thank You for Your Service משנת 2017.
ב-2008 פרסם מרפי אוטוביוגרפיה בשם "להגיע לגבעה: מפילי לבגדאד לקונגרס של ארצות הברית" (Taking the Hill: From Philly to Baghdad to the United States Congress).
חיים אישיים

ב-17 ביוני 2006 נשא מרפי לאישה את ג'ניפר ספורד. לשניים נולדו בן ובת וב-2019 הם התגרשו.
ב-12 במאי 2015 ניצל מרפי מתאונת שימוט של רכבת אמטרק בפילדלפיה. הוא נפצע קל וצוין על הסיוע שהגיש למחלצי הלכודים בקרון בו נסע. בכמה משידורי החדשות על האירוע התייחסו לפעולותיו כ"מעשה גבורה".
הערות שוליים

↑  הדף שלו באתר המשרד
↑  מתוך האתר של מרפי בארכיון האינטרנט
↑  The Interview: 'Rowhouse mentality' serves Patrick Murphy well, The Philadelphia Inquirer, May 21, 2016.
↑  "Army ROTC: The University of Scranton Royal Warrior Battalion History". Army ROTC: The University of Scranton.
↑  Law and Government fellowship established at Commonwelth Law School, NOV 9, 2017.
1 2  Patrick J. Murphy - www.defense.gov
↑  m06_bronze-star-info Bronze Star awardee Archived October 12, 2006, at the Wayback Machine, Murphy06.com
↑  מתוך אתר מסע הבחירות של מרפי בארכיון האינטרנט
1 2  תוצאות הבחירות מטעם מחלקת המדינה של פנסילבניה בארכיון האינטרנט
↑  "Politics Home Page : Roll Call". cqpolitics.com. Archived from the original on October 18, 2007.
↑  "House Democratic Leader Nancy Pelosi". house.gov. Archived from the original on January 3, 2007.
↑  Patrick Murphy - Iranian American Political Action
↑  JOSH KRAUSHAAR, Father of Marine killed in Iraq to run against Patrick Murphy, POLITICO, 01/14/2008
↑  "Veterans Call Out Obama On 'Don't Ask, Don't Tell'". NPR. July 9, 2009.
↑  "Congressman Patrick J. Murphy - Rep. Patrick Murphy, AARP Fight Medicare Fraud with Passage of IMPROVE Act". house.gov. Archived from the original on December 5, 2010.
↑  "Bill Summary & Status - 111th Congress (2009-10) - H.R.959 - CRS Summary". loc.gov.
↑  PA - District 8 from OurCampaigns.com
↑  Former U.S. Congressman Patrick J. Murphy Joins Fox Rothschild LLP Archived October 5, 2011, at the Wayback Machine, Foxrothschild.com; accessed June 28, 2011.
↑  Patrick J. Murphy, Esquire - Widener Law, Archived from the original on November 14, 2011.
↑  "Meet the Fellows: Patrick J. Murphy". uchicago.edu.
↑  "STATEMENT: CAP's Neera Tanden on the Confirmation of Patrick Murphy to Be Undersecretary of the Army".
↑  "'No exceptions' order opens all Army jobs to women". The News Tribune. February 8, 2016.
↑  Patrick J. Murphy - U.S. DEPARTMENT OF DEFENSE
↑  Wounded Warrior Project Wins Clio Award - Above Average Jane
↑  Shira Toeplitz, After Two Losses, Pennsylvania’s Patrick Murphy Waits in the Wings, Roll Call, September 6, 2012.
↑   פטריק מרפי, במסד הנתונים הקולנועיים IMDb (באנגלית)
↑  Patrick J. Murphy, Taking the Hill: From Philly to Baghdad to the United States Congress, Henry Holt and Company, 2008.
↑  "Former Congressman Patrick Murphy On Board Derailed Train; Shares Photos From Inside Wreckage". Philadelphia.cbslocal.com. May 13, 2015.
| --- | --- |
בקרת זהויות :  GND: 1251719759  ISNI: 0000 0001 1464 4083  LCCN: n2007071838  US Congress: M001168  VIAF: 166480432   WorldCat (עם VIAF): 166480432 
מרפי במדים, 2003
מאיה הפנר

| --- | --- |
אין תמונה חופשית
 לידה:  23 באוגוסט 1970 (בת 54)
 מדינה:  ישראל 
 עיסוק:  תסריטאית טלוויזיה
 בן או בת זוג:  עמית גורן 
 פרופיל ב-IMDb
 
מאיה הפנר (נולדה ב-23 באוגוסט 1970) היא תסריטאית טלוויזיה ישראלית.
ביוגרפיה

הפנר למדה שנה אחת בחוג לקולנוע וטלוויזיה באוניברסיטת תל אביב, שאחריה החלה את הקריירה שלה בערוץ הילדים. ב-1998 כתבה במשותף עם אביה, הסופר ואיש הקולנוע אברהם הפנר, את המיני-סדרה "ארץ קטנה איש גדול".
בשנת 2003 כתבה מאיה הפנר לסדרה "אהבה מעבר לפינה" במשך שתי עונותיה. בשנת 2005 החלה לכתוב לסדרה "השיר שלנו" ובשנת 2007 הפכה לתסריטאית ראשית וכתבה במשותף עם אסף ציפור את עונתה הרביעית של הסדרה "השיר שלנו". הפנר כתבה פרקים לעונה הראשונה של "בטיפול", וכן הייתה מכותבי "השמיניה". בנוסף הייתה הפנר התסריטאית הראשית בסדרה "תיבת נח" של רשת. בשנת 2009 כתבה עם שחר מגן את התסריט לסדרה "חשופים" ב-HOT. כתבה את התסריט לסדרה "מונא" עם מונא חוה, בכאן 11 בשנת 2018.
הפנר נמצאת בזוגיות עם הבמאי עמית גורן.
הערות שוליים

↑  איתי שטרן, בטיפול. קבוצתי. על יאכטה, באתר nrg‏, 26 בנובמבר 2007
↑   נירית אנדרמן, פוליטיקאים ניסו לסגור את קרן מקור לסרטי קולנוע וטלוויזיה. המנכ"ל עמית גורן יצא למלחמה, באתר הארץ, 6 במאי 2021
| --- | --- |
בקרת זהויות :  BnF: cb16725423k (data)  VIAF: 305422529   WorldCat (עם VIAF): 305422529 
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
אנטוניו סאנצ'ס

אנטוניו סאנצ'ס נבארו (בספרדית: Antonio Sánchez Navarro; נולד ב-22 באפריל 1997) הוא כדורגלן ספרדי המשחק בעמדות הקשר והכנף בקבוצת מיורקה מהלה ליגה. במהלך עונותיו בקבוצה צבר מעל 120 הופעות. הוא יכול לשחק גם בעמדת המגן הימני.
קריירה

סאנצ'ס החל לשחק כדורגל במחלקת הנוער של מיורקה, שם עלה בהדרגה בקבוצות הגיל השונות עד שהגיע לקבוצת המילואים, אותה עזב בשנת 2018, לאחר ששיחק בה במשך שתי עונות והושאל לפובלנסה.
בעונת 2018/2019 הושאל לבאראקלדו, בה היה שחקן הרכב קבוע במהלך העונה. הוא שותף ב-36 משחקי ליגה ושניים נוספים בפלייאוף העלייה מול הרקולס. בקיץ 2019 חזר לבאראקלדו לאחר תום תקופת ההשאלה, והשתתף בהכנות לקראת העונה עם הקבוצה הבוגרת תחת הדרכתו של ויסנטה מורנו.
באוגוסט 2019, סאנצ'ס חידש את חוזהו עם מיורקה עד 2021 והושאל למיראנדס לעונה אחת.
איתי ויסברג

איתי ויסברג (נולד ב-13 במאי 1960) הוא מהנדס מכונות וסא"ל במילואים בזרוע הים. שימש כראש המועצה המקומית בנימינה-גבעת עדה.
ילדות ולימודים

איתי ויסברג נולד וגדל בחיפה, בן לדוד ויסברג במקורו מיהדות טורקיה ולברכה ממשפחת לוי במקור מיהדות יוון. וייסברג למד בבית הספר הריאלי וסיים בגרות במגמה ביולוגית מדעית.
שירות צבאי

ביולי 1978 התגייס לחיל הים והתנדב לקורס חובלים, עם סיום הקורס הוצב בשייטת 3 ושירת כקצין משמרת בספינות סער: "אח"י סופה (סער 3)" ו"אח"י עצמאות". 

לאחר שסיים קורס פיקוד ימי קיבל פיקוד על ספינת דבור בפלגה 914 בבסיס חיפה. במהלך השירות התקדם למפקד סיירת וסגן מפקד הפלגה. לאחר שהשתחרר מצה"ל שירת בפלגה במילואים והגיע לדרגת סגן-אלוף.
ב-20 באוקטובר 1984 בעת שירותו במילואים, במהלך סיור לילה, כמפקד דבור (כלי שיט) מול חוף לבנון, איתר מול שדה התעופה חלדה מדרום לביירות, סירה מהירה שזוהתה כסירת מחבלים. הספינה חוסלה בקרב יריות מטווח קצר. 

במהלך הקרב נפצעו שלושה לוחמי הדבור שפונו אווירית מהים לישראל. 

מאוחר יותר התברר כי היו אלה 3 מחבלים מארגון הטרור של אחמד ג'בריל, שיצאו לפיגוע מיקוח בחוף ישראל. בהשמדת הסירה נמנע פיגוע גדול.
הנדסה ומחשבים

בשנת 1984 החל ויסברג לימודי הנדסה באוניברסיטת בן-גוריון וסיים ב-1988 והוסמך כמהנדס מכונות מומחה בישומי מחשב.
במשך כ-16 שנה שימש כמנהל מערכות מידע ראשי בקבוצת הכשרת הישוב בה הקים את מערך מערכות המידע. במסגרת זו פיתחו צוותים בניהולו של ויסברג מערכות ERP. בשיאה, סיפקה מחלקת המחשב שבניהולו שירותים לקבוצת חברות ציבוריות בתחומי נדל"ן, ביטוח ושירותים פיננסיים, רפואה דחופה, מלונאות, קמעונאות ועיתונות.
ויסברג הגיע לבנימינה בשנת 1991 בימי מלחמת המפרץ הראשונה. קנה קרקע עליה בנה בשנת 1994 את ביתו.
בשנת 2007 פרש לעסקים פרטיים והקים שלוש חברות הזנק בתחומים של סחר אלקטרוני, אבטחת מידע והנדסה סביבתית. 

חברת הייעוץ של ויסברג סיפקה שירותי ייעוץ טכני ניהולי לחברות שונות במשק, בישראל ומחוצה לה. . הייעוץ עסק בניסוח אסטרטגיות מערכות מידע ארגוניות, ניהול פרויקטי מערכות מידע, ניתוח מערכות מידע וכתיבת מסמכי ניתוח וחוות דעת בתחומים אלו.

בניית ארכיטקטורה חדשה של מערכות מידע ששילבה תהליכי עבודה בתשתית מודרנית על בסיס מערכות ליבה ותיקות.

ניתוח מערכות מידע של קבוצת חברות בינלאומיות וליווי פרויקט איחוד מערכות מידע ממספר חברות למערכת אחת

ליווי מכרז החלפת מערכות מידע ישנות בתחומי ליבה למערכת מידע מודרנית
שירות ציבורי

בין השנים 2003–2013 תיפקד ויסברג כחבר מועצה במועצה המקומית. שימש כיושב ראש ועדות: חינוך והגנת הסביבה. וכן היה נציג מועצת בנימינה-גבעת עדה באיגוד ערים לאיכות הסביבה כרמל שרון. תפקיד בו הוא משמש עד היום (2019).

בשנת 2016 מונה ויסברג לתפקיד יו"ר המתנ"ס ביישובו.
משפחה ושכול

איתי ויסברג נשוי ליהודית ממשפחת קוליקובסקי ולזוג נולדו בן ושלש בנות. כולם שירתו בחיל הים. 

באוקטובר 2015, שכלה משפחת ויסברג את בנם. סרן יותם ויסברג, מפקד ספינת דבורה, נהרג בדרכו לבסיס חיפה כשכרית הביטחון ברכב הטויוטה, שבו נהג התפוצצה ללא סיבה והוא בן 25 בלבד.
בחקירה אותה הוביל ויסברג התגלה הכשל ובעקבות הגילוי בוצעה קריאה לתיקון ל-650,000 כלי רכב בעולם בה הוחלף בכולם מנגנון ההפעלה של הכרית. על פי מומחים, קריאה זו הצילה חייהם של מאות נהגים ברחבי העולם שברכבם הותקנה כרית ביטחון זו.
ויסברג נשוי ואב לארבעה.
ראשות המועצה

בעקבות פטירתו של ראש המועצה פינקי זוארץ, נערכו ביוני 2017 בחירות מיוחדות לראשות המועצה המקומית, בנימינה-גבעת עדה. ויסברג התמודד לתפקיד, ונבחר לראש המועצה. באוקטובר 2018 במסגרת הבחירות הארציות לשלטון המקומי התמודד ויסברג שוב לתפקיד ונבחר פעם נוספת.
מאז כניסתו לתפקיד יו"ר המועצה הפסיק ויסברג את עבודות הייעוץ בחברה הפרטית ומנצל את כל זמנו לשירות הציבורי. מעבר לעבודה השותפת החל במיזמים שעדיין נמצאים בשלבי תכנון ותחילת מימוש. 

ראוי לציון הקמת בית ספר "בראשית" על שם פינקי זוארץ. מדובר בבית ספר יסודי ממלכתי המיישם תוכנית לימודים ייחודית המשלבת דתיים וחילוניים. בית הספר נמצא בתחילת דרכו.

נושאים נוספים: סיום תוכנית התייעלות בהצלחה, הפקדת תוכנית התחדשות עירונית בשכונת גבעת חן בבנימינה. תחילת פיתוח שכונת הדרים
וסיום פיתוח שכונת הפרחים.
לקראת בחירות 2024 הודיע כי לא יתמודד לכהונה נוספת וסיים את תפקידו לאחר הבחירות.
לקריאה נוספת

דוד זוהר, נפצענו והמשכנו לירות עד שחיסלנו את המחבלים, מעריב, 21 באוקטובר 1984.
ביאורים

↑  הייעוץ שהחברה נתנה היה פרטי ולא אוזכר בפרסומים כלשהם. מדובר בכ-10 חברות מובילות.
הערות שוליים

↑  דוד זוהר, נפצענו והמשכנו לירות עד שחיסלנו את המחבלים, מעריב, 21 באוקטובר 1984.
↑  בעקבות חשיפת TheCar: טויוטה הכריזה על ריקול אירופאי -, באתר TheCar, ‏2016-12-07
↑  אריק בנדר, ‏אלוף משנה במיל' פנחס "פינקי" זוארץ נפטר במפתיע במהלך שהותו בווייטנאם, באתר מעריב אונליין, 15 באפריל 2017
↑  איתי ויסברג - ממשיכים יחד באהבה | גפן מגזין המושבות, באתר gfn.co.il
↑  נירית שפאץ, בנימינה גבעת עדה: איתי ויסברג ממשיך לקדנציה נוספת, באתר בלינקר, ‏2018-10-31
אקרה נוג'נט

אקרה נוג'נט (באנגלית: Ackera Nugent; נולדה ב-29 באפריל 2002) היא אתלטית ג'מייקנית, בעלת התוצאת השנייה בטיבה בעולם (2024) והתוצאה התשיעית בטיבה בכל הזמנים בריצת 100 מטר משוכות והתוצאה השביעית בטיבה בכל הזמנים בריצת 60 מטר משוכות.
ביוגרפיה

נוג'נט בוגרת אוניברסיטת ארקנסו.
ביוגרפיה > 2021 > אלופת עולם עד גיל 20

באליפות העולם עד גיל 20 שנערכה בניירובי, קניה באוגוסט 2021 היא זכתה במדליית זהב בריצת 100 מטר משוכות בתוצאה של 12.95 שניות.
ביוגרפיה > 2023

באליפות המכללות של ארצות הברית באולם שנערכה באלבקרקי, ניו מקסיקו במרץ 2023 היא סיימה ראשונה בריצת 60 מטר משוכות בתוצאה של 7.73 שניות, לפני מסאי ראסל מארצות הברית (7.75 שניות). בשלב המוקדמות היא קבעה שיא לאומי חדש של 7.72 שניות, התוצאה השביעית בטיבה בכל הזמנים.
באליפות העולם שנערכה בבודפשט, הונגריה באוגוסט אותה שנה היא סיימה במקום חמישי בריצת 100 מטר משוכות בתוצאה של 12.61 שניות.
ביוגרפיה > 2024 > התוצאה השנייה בטיבה בעולם

במבחנים הג'מייקנים לאולימפיאדת פריז (2024) שנערכו בקינגסטון ב-30 ביוני 2024 היא ניצחה בריצת 100 מטר משוכות בשיא לאומי חדש של 12.28 שניות, התוצאה השנייה בטיבה בעולם והתוצאה התשיעית בטיבה בכל הזמנים בריצה זו.
שיאים אישיים > אצטדיון

ריצת 100 מטר: 11.09 שניות (2021)
ריצת 100 מטר משוכות: 12.28 שניות (2024), שיא ג'מייקה
שיאים אישיים > אולם

ריצת 60 מטר משוכות: 7.72 שניות (2023), שיא ג'מייקה
שי זביב

| --- | --- |

שי זביב כאברם ב"צדק תרדוף"
 לידה:  13 באוגוסט 1964 (בן 60) ה' באלול ה'תשכ"ה ראשון לציון
 מדינה:  ישראל
 תקופת הפעילות:  מ-1994
 מקום לימודים:  סל"ה - הסטודיו לאמנויות התיאטרון מיסודו של יורם לוינשטיין
 יצירות בולטות:  על ההצגה "צדק תרדוף" זכה בצל"ש פסטיבל תיאטרונטו
 בת זוג:  רוני זביב
  שי זביב, ברשת החברתית פייסבוק
 פרופיל ב-IMDb
שי זביב (נולד ב-13 באוגוסט 1964) הוא שחקן, מורה למשחק ויוצר ישראלי.
ביוגרפיה

נולד בראשון לציון להורים שעלו מתימן במבצע מרבד הקסמים. אביו שלמה היה רצף וזמר. סבו מצד אימו שהשתייך לזרם הדרדעים, למד בחברותא עם הרב יוסף קאפח. גדל בבית דתי אך למד במסגרות חילוניות. הוא הושפע מהגותם של פרופסור ישעיהו ליבוביץ, עמנואל לוינס והרב יוסף דב סולובייצ'יק. בצה"ל שירת כלוחם ומפקד בחטיבת הנח"ל, בין השאר גם בלבנון. לאחר שירותו הצבאי נסע לשנה לדרום אמריקה.
בין השנים 1990–1993 למד משחק במחזור השני של סל"ה - הסטודיו לאמנויות התיאטרון מיסודו של יורם לוינשטיין.
ביוגרפיה > תיאטרון > יצירה ומשחק הפקות עצמאיות

ב-2003 יצר בשיתוף שחקנים נוספים ופסיכולוגים מופע תיאטרון פלייבק בשם "הסיפור שלך".
ב-2004 יצר יחד עם השחקנית אורנה רוטברג את המופע "מילה של שחקן" בבימוי שיר פרייבך.
ב-2007 יצר יחד עם השחקן שמעון סיאני את המופע "אל תקרא לי יחיא" בבימוי שיר פרייבך. המופע עוסק ביחסים בין אב לבנו שחזר בתשובה ומבוסס על סיפורו האמיתי של שמעון סיאני. את המופע מלווים שירים תימניים מהמקורות בביצועו של שי זביב.
ב-2007 יצר עם ליחי בקרמן את המופע "הטוקבקיסטים", בו הופיעה גם להקת רגאיי.
ב-2012 יצר יחד עם איז'ו ליבוביץ' את הצגת יחיד "בהיסח הדעת" העוסקת בהיסח דעת במהלך נהיגה.
ביוגרפיה > קולנוע וטלוויזיה

ב-1999 שיחק בסרט הטלוויזיה "נוימן" המבוסס על הספר "זה ייגמר בבכי" מאת אהוד אשרי, שביים דוד טור, ושיחק בסרט "חובו של אהרון כהן" שביימה עמליה מרגולין. בשנת 2000 שיחק בסרט הבינלאומי "כוח דלתא 1: הפטרול האחרון" שביים ג'וזף זיטו. ב-2001 גילם שליח בסרט "מרס טורקי" שכתב גל זייד (על פי ספרה של לימור נחמיאס בעל אותו השם) וביים עודד דוידוף. ב-2002 גילם חוקר משטרתי בסדרת הטלוויזיה "החבר'ה הטובים" שביימה רויטל צימרינג ושודרה בערוץ הילדים. ב-2003 גילם את איציק בטלנובלה "משחק החיים" ששודרה בהוט, ושיחק בסרט "מפה" שביים עמית גורן. ב-2004 גילם לצד ליאור רז את פקד מנדלסון בטלנובלה "מיכאלה" בבימוי יצחק שאולי ששודרה בהוט ושיחק בסרט הטלוויזיה "אפרסק" שכתב וביים דייוויד נוי ושודר בערוץ 2 ובסרט "אצלי הכל בסדר" שכתב וביים איתי מור, שודר בערוץ 2 וזכה בצל"ש בפסטיבל ירושלים לקולנוע. ב-2009 גילם את גולן, שוטר מושחת העוזר למשפחת אסולין בסדרה "הבורר" מאת רשף לוי שביים שי כנות.
ב-2011 גילם את הרב ברדוגו בסדרה "בלו נטלי" מאת אבנר ברנהיימר שביים עודד לוטן. ב-2014 גילם את משה בסדרה "מתים לרגע" ששודרה בהוט. ב-2016 שיחק בסרט "הלומים" שכתבו וביימו ארז מזרחי וסהר שביט. ב-2017 גילם את יניב בסרט "מוטלים בספק" שכתב וביים אלירן אליה. ב-2018 גילם את הקצין שרעבי בסדרה "מלכות" שביים אמיר מן ושודרה בהוט. ב-2019 הנחה ושיחק בסרט "הרב קוק וקדושת הכותל המערבי" בהפקת תורת החיים - בית הספר לקולנוע יהודי עבור ערוץ 20. ב-2021 גילם את הרב ציון בסדרה "מנגן ושר" שביים יבגני רומן ושודרה בyes הטלוויזיה בלוויין.
ביוגרפיה > הוראה

מאז 2002 מלמד במקומות שונים, בעיקר עם נוער בסיכון, בין השאר בבת ים, במפת"ן הרצליה ועוד.
ב-2009 הקים יחד עם ישראל אידלסברג מגמת תיאטרון ומוזיקה בתיכון אורט מיטרני חולון. המגמה פעלה 4 שנים.
כמו כן הוא הקים "אקט - סדנת משחק" לצד אילן גנני. בין השאר לימד את השחקנים תום חגי וגיא גרמן.
ב-2012 הקים יחד עם אילן גנני את "המרכז לסימולציות עם שחקנים".
ביוגרפיה > חיים אישיים

נשוי לרוני זביב, רקדנית וכוראוגרפית, ולהם שני ילדים. הם מתגוררים בגן השומרון.
הערות שוליים

↑  פול האוס בשלושה מהלכים - האתר הרשמי
↑   משפחת  ג'מילי - תקציר, סרטון  באתר יוטיוב
↑   עופר הלוי / יוסל'ה קמצן קדוש - ההצגה המלאה, סרטון  באתר יוטיוב
↑   עופר הלוי- הצבעי אפללו - קומדיה/ חלק א', סרטון  באתר יוטיוב
↑   עופר הלוי- הצבעי אפללו - קומדיה/ חלק ב', סרטון  באתר יוטיוב
↑   עופר הלוי- הצבעי אפללו - קומדיה/ חלק ג', סרטון  באתר יוטיוב
↑   עופר הלוי- הצבעי אפללו - קומדיה/ חלק ד', סרטון  באתר יוטיוב
↑   עופר הלוי- הצבעי אפללו - קומדיה/ חלק ה', סרטון  באתר יוטיוב
↑   מעשה מהחכם והתם - עופר הלוי / ההצגה המלאה למבוגרים, סרטון  באתר יוטיוב
↑   הבריחה מאיראן // עופר הלוי (הצגת נוער ומבוגרים), סרטון  באתר יוטיוב
↑  מעיין כפיר, עופר הלוי: "רציתי ליצור מחזמר שיכול להתחרות בכל הפסטיבלים של חנוכה", 7 בדצמבר 2017
↑  מרב יודילוביץ', נלחמת להיות יהודיה, באתר ynet, 9 באוקטובר 2006
↑  מרב יודילוביץ', זמן הרחוב: פסטיבל עכו יוצא לדרך, באתר ynet, 16 באוגוסט 2010
↑   קטע מההצגה צדק תרדוף - שי זביב, סרטון  באתר יוטיוב
↑   צדק תרדוף - ריאיון עם שי זביב תכנית ערב חדש, סרטון  באתר יוטיוב
↑  אתהלך באתר תיאטרון נקודה טובה
↑   צבע המים - תימני כנרת סיפורם של חלוצים, סרטון  באתר יוטיוב
↑   חמש דקות ארוכות - תיאטרון השחר רב תרבותי, סרטון בערוץ "השחר תיאטרון רב תרבותי", באתר יוטיוב (אורך: 01:05)
↑  הסיפור שלך באתר "הבמה"
↑  אל תקרא לי יחיא באתר הבמה
↑  אצלי הכל בסדר באתר הרשות השנייה
↑   הרב קוק על קדושת הכותל המערבי, סרטון  באתר יוטיוב
↑   המרכז לסימולציות עם שחקנים, ברשת החברתית פייסבוק